CELEX: 32017R2212
Language: hr
Date: 2017-11-30 00:00:00
Title: Uredba Vijeća (EU) 2017/2212 od 30. studenoga 2017. o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini

1.12.2017   
            
            
               HR
            
            
               Službeni list Europske unije
            
            
               L 316/15
            
         UREDBA VIJEĆA (EU) 2017/2212
   od 30. studenoga 2017.
   o izmjeni Uredbe (EU) br. 833/2014 o mjerama ograničavanja s obzirom na djelovanja Rusije kojima se destabilizira stanje u Ukrajini
   VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 215.,
   uzimajući u obzir Odluku Vijeća (ZVSP) 2017/2214 od 30. studenoga 2017. o izmjeni Odluke 2014/512/ZVSP o mjerama ograničavanja s obzirom na djelovanja Rusije kojima se destabilizira stanje u Ukrajini (1),
   uzimajući u obzir zajednički prijedlog Visokog predstavnika Unije za vanjske poslove i sigurnosnu politiku i Europske komisije,
   budući da:
   
               (1)
            
            
               Vijeće je 31. srpnja 2014. donijelo Uredbu (EU) br. 833/2014 (2).
            
         
               (2)
            
            
               Vijeće je 30. studenoga 2017. donijelo Odluku (ZVSP) 2017/2214 radi dopuštanja određenih operacija povezanih s hidrazinom (CAS 302-01-2) koncentracije 70 % ili veće, koji se nalazi na Zajedničkom popisu robe vojne namjene Europske unije i neophodan je za ispitivanja i let svemirskih letjelica ExoMars Carrier Module i ExoMars Descent Module u okviru misije ExoMars 2020.
            
         
               (3)
            
            
               Te su izmjene obuhvaćene područjem primjene Ugovora i stoga su, osobito kako bi se osigurala njihova ujednačena provedba u svim državama članicama, potrebne regulatorne mjere na razini Unije.
            
         
               (4)
            
            
               Uredbu (EU) br. 833/2014 trebalo bi stoga s tim u skladu izmijeniti,
            
         DONIJELO JE OVU UREDBU:
   Članak 1.
   Članak 4. Uredbe (EU) br. 833/2014 mijenja se kako slijedi:
   
               1.
            
            
               umeće se sljedeći stavak:
               „2.aa   Zabrane iz stavka 1. točaka (a) i (b) ne primjenjuju se na izravno ili neizravno pružanje tehničke pomoći, financiranja ili financijske pomoći u vezi s prodajom, opskrbom, prijenosom ili izvozom te uvozom, kupnjom ili prijevozom hidrazina (CAS 302-01-2) koncentracije 70 % ili veće, uz uvjet da se ta tehnička pomoć, financiranje ili financijska pomoć odnosi na hidrazin namijenjen za:
               
                           (a)
                        
                        
                           ispitivanje i let ExoMars Descent Module u okviru misije ExoMars 2020., u količini izračunanoj u skladu s potrebama svake faze te misije, koja ukupno ne premašuje 5 000 kg za cjelokupno trajanje misije; ili
                        
                     
                           (b)
                        
                        
                           let ExoMars Carrier Module u okviru misije ExoMars 2020., u količini izračunanoj u skladu s potrebama leta, koja ukupno ne premašuje 300 kg.”
                        
                     
         
               2.
            
            
               Stavak 2.b zamjenjuje se sljedećim:
               „2.b   Izravno ili neizravno pružanje tehničke pomoći, financiranja ili financijske pomoći u vezi s operacijama navedenima u stavcima 2.a i 2.aa podliježe prethodnoj dozvoli nadležnih tijela.
               Podnositelji zahtjeva za izdavanje dozvole nadležnim tijelima dostavljaju sve relevantne informacije koje su potrebne.
               Nadležna tijela obavješćuju Komisiju o svim izdanim dozvolama.”
            
         Članak 2.
   Ova Uredba stupa na snagu sljedećeg dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 30. studenoga 2017.
      
         
            Za Vijeće
         
         
            Predsjednica
         
         K. SIMSON
      
   
   
      (1)  Vidjeti str. 20. ovoga Službenog lista.
   
      (2)  Uredba Vijeća (EU) br. 833/2014 od 31. srpnja 2014. o mjerama ograničavanja s obzirom na djelovanja Rusije kojima se destabilizira stanje u Ukrajini (SL L 229, 31.7.2014., str. 1.).